
ANNUS. SCHOL. V. NUM. 41 1934-1935 M. FEBRUARIO MCMXXXV 

PALAESTRA 

LATINA 

MENSTRUUS DE LATINITATE COMMENTARIUS 

Pretium subnotationis annuae, solutione antelata, est 6 pessetarum in Hispania, 7 in America et Lusitania, 8 in 
reliquis civitatibus. Pretium mittatur oportet ad Administratorem: CERVERA (Ldrida) - Universidad - Espafta 


De recta linguae Latinae pronuntiatione 

DE LITTERA C (sequitur) 

b) Scriptores Recentiores. — Grammaticorum veterum testimo¬ 
nia oportet ut recentium philologorum sententiis confirmemus. Nos¬ 
trates inprimis adducemus auctores, postea exteros. Sanctius Bro- 
censis in libello de pronuntiatione alias jam laudato sic rem explicat: 
«Sonamus Cicero cum sit sonandum Kikero; in quo tam errant Itali 
quam nos. Male agunt qui mutant in uno verbo aut nomine pronum 
tiationem, ut locus loci locum loco, lego legis legunt. Coelum pro 
cielo dicendum est... et qui id bene pronuntiat duo excusat menda, 
alterum pronuntiandi c per p, quod est barbarismus, alterum ab diph- 
thongo vim suam auferendi cum e fit ex oe. (1) Quod Romanis anti¬ 
quis t semper fuisset Graecorum tau, c semper kappa neutrum zeta, 
multis et firmis argumentis illustratum est; multis antiquitatis cupi¬ 
diores Kikeronem dicunt et koelum et laetitiam .» (2) 

Quid dicit Nebrissensis? Eum protinus audiamus: C et g ante 
e et i pronuntiantur ut in castellana lingua Cecilia gente gigante. Ta¬ 
lis est usus, at doctores docent eas pronuntiandas esse ut ante cete¬ 
ras vocales*. (3) Noster etiam Simeon Abrit adjungit: «Litteras c g et 
t, (ante duas vocales) pronuntiamus barbaro sono et peregrino, quia 
vulgaris omnis lingua suam conata est inducere pronuntiationem in 
linguam Latinam, unde in pronuntiatione tot exorti sunt barbarismi. 
Naturali vitio litteras c g cum vocalibus e i barbaro sono pronuntia- 

(t) Caelum non coelum, et cenam non coenam, ex novis philologorum investigationibus constat omnino. 
— {2) Brocensis, Opera Omnia T. I, Regias para perfectamente leer y pronunciar Latfn. —(3) Grammaticae 
Inat. 1. II, Regias de pronunciaci6n 

mus, c quidem quo hispane pronuntiamus zarza; item coelum coena 
cera civis ». (< ’ 

Sed jam exteros auctores producamus. Erasmus Rotteroda- 
mus: «Pius est erroris-ait-in c cui respondet apud Graecos x. Aliud 
enim sonat Latinis (his qui nunc latine loquuntur) cum praecedit e i 
y ae oe quam cum antecedit a o u, ut in Ceres cinis cygnus coelum 
coecus, aliud in canis colo curo. Nam in illis vulgus nostratum paene 
nihil discernit inter c et s, ut vix aures dijudicent coenae a coena, an 
sene a senex; et utrum silicem pro lapide, an Cilicem pro gente; ci¬ 
tum a cio, an situm pro positum. In Sicilia primae syllabae sonum 
aegre dignosces a sono proximae... Latini k propemodum pro super¬ 
flua dixerunt... atqui supervacanea non est, si nostrum c crebro pro¬ 
xime accedit ad vocem s». (5) 

Justus autem Lipsius late eamriem rem prosequitur: «Duplicem 
ei (c) sonum dedimus: alterum ut debuimus, alterum ut voluimus. Et 
cum vocalibus quidem a o u aut diphthongo au, suum ei reliquimus 
et priscum sonum; efferimus enim caput corpus cubitum caudam; cum 
e i y ae oe novum ei damus et ante aevum inauditum sonum; 
enuntiamus enim cum crasso et molesto quodam (nec ambigue quin 
isti sibili a barbaris sint) sibilo ceram cippum Cyrum coenam coenum, 
effatu quem littera nulla habuit; ad z aut s accedere videtur, non at¬ 
tingit. Omitto grammaticos omnes qui c cum k aequiparant clare; 
ratio ipsa quam repugnat! Capio recte effers, cepi ab eo cur aliter? 
Bccum et eccam audio, ecce producit in alia soni veste. A casto inces¬ 
tum formari qui vox tua me doceat? et multa alia quae labem et am¬ 
biguitatum agmen invexere in Latinam linguam; silicem aut Cilicem 
ex enuntiato nostro aures non discernant, non Cyrum aut Syrum; se- 
pio aut coepio; cellam aut sellam; servum aut cervum; discere aut dis¬ 
sere et quae millena. Pudet non tam erroris quam pertinaciae, quia 
corripi patiuntur, at non corrigi, et tenent omnes quod defendat nemo. 
Itali, Hispani, Germani, Galli, Britanni in hoc peccato; a qua gente ini¬ 
tium emendandi? Audeat enim mihi una aliqua et omnes audient ». (6) 

Guardia et Wierzeyski postquam variis rationibus probare con¬ 
tendunt falsam esse praesentem c litterae pronuntiationem, hoc modo 
concludunt: «Usque ad sequiora saecula c fuit idem ac k juxta doc¬ 
trinam grammaticorum IV et V saeculi. Neque contigit usque ad 
saeculum VII ut pronuntiatio, quae postea praevaluit, inducta esset 
per linguam rusticam et provinciales dialectos 

Riemann et Goelzer similiter loquuntur: «C pronuntiata est k; 
dicebatur enim fakio, fakis, Kikero, kinis. Pronuntiatio ergo nostra in 

(4) Abril De Arte gramm. liber de consonantibus.—(5) Dlatogus de pronuntiatione,— (6) De recta 
pronuntiatione Latinae linguae, e. XIII. —(7) Gramnaire de la langae latine l. I, c. 4 

hac parte est sicut in aliis multis omnino vitiosa, namque dici potest 
nos pejus linguam Latinam pronuntiare quam Graecam.» (8) «In lin¬ 
gua Latina classica — addit CRdat — c et g habebant semper vim for¬ 
tem ke, et in hiatu illa confortata et duplicata est adeo, ut vocabulum 
illud faciam (fakiam) pronuntiatum sit facciam (fakkiam).» (9) Func- 
cius: «C ex dimidio Graecum est, substracta namque columna ipsius 
k, cuspis vel semicirculus remansit nudus, ideo Suidas c litteram vo¬ 
cat Kairita Po>|j.atxov» fl0) Caro et Cuervo pariter ita suam exprimunt sen¬ 
tentiam: «C g: Romani has litteras pronuntiabant ante e i eodem 
modo quo ante ceteras vocales, ita ut ubi scribebatur ce ci, ge gi le¬ 
gebatur (hispane) que qui, gue gui .» (n ' Non alia cognoscebatur —ait 
Marouzeau —pronuntiatio quam k pro c ante e /. Plutarcus scripsit 
graece Kikeron patrikios prinkipia; Strabo Pikentes Sidikinon; Poly¬ 
bius kentouriones. Inscriptiones Graecae nobis praebent kreskens do- 
natriki kivitati krukes... Ipsae Latinae scriptiones tales habent scrip¬ 
turas: pake markellino dekembres cresquet. Vice autem versa Velius 
Longus nos docet inveniri cocit pro croquit, pulcher scribitur inter¬ 
dum pulcer. Marius Victorinus testatur in saccis esse consonam ge¬ 
minatam (ergo duo k); Velius Longus in accipio». (,2) Continuo autem 
idem clarissimus vir ex comparatione unius vocabuli Latini cella cum 
duobus vocibus Germanis Keller et Zelle acutissime notat veram c 
litterae in aurea aetate pronuntiationem, ejusque corruptionem in 
lutea. Age vero, eo tempore quo Romani Germanos edocuerunt vini 
confectionem, pronuntiabant c litteram gutturali modo, cum eum 
cellarium appellabant qui in re vinaria versabatur, unde Keller. Con¬ 
tra ea cum jam exactis quinque sexve saeculis religiosi viri eis Evan- 
gelium praedicabant, cellae, ubi monachi orationi vacabant, Zelle 
nomen indiderunt. 

Clarus vir Scioppius-. «C ante a o et u recte hodie ab omnibus 
pronuntiatur. Sed ante e i y aliae nationes aliter efferunt; male tamen 
omnes: Hispani, Galli et Cisalpinae Galliae Itali Cicero sic pronun¬ 
tiant ac si esset Dsidsero, Germani Tsitsero. Maxime ridiculi sunt 
Hetrusci, imprimisque Florentini qui in Cicero aliter primam, aliter 
mediam syllabam efferunt, utrobique scilicet strepitum, sive s den¬ 
sum aut pingue, sed ei in priore syllaba t praemitunt... Itaque si nihil 
aliud inter hodiernam et veterem Romanorum pronuntiationem esset 
discriminis, vel hujus solius litterae pronuntiatio omne inter nos lin¬ 
guae commercium impedire posset. Illi enim Kikero efferebant ut 
Italus scriberet Chichero, ut Gallus et Hispanus Quiquero.» { ' 3) 

(8) Grammaire Compar&e du Grec et du Latin.—Phonetique n. 126 — (9) Mannel de Phon£tique et 
Morphologie, n. 69 -(10) De pueritia 3 linguae Latinae I, 18.—(11) Gramatica de ta iengua Lat. p. 2. — 
(12) La Prononciation du Latin, 17 - v 13) /nstitutiones Grammaticae Latinae — De consonantibus simpli¬ 

cibus. 

Nunc lexicographorum portentum auscultemus, Forcellinium 
dixi: «C tertia Latinorum littera quae Graecae k respondebat idque 
yetera. Magnae Graeciae monumenta confirmant in quibus pro k sig¬ 
num c invenitur. Praeterea littera c sono suo etiam k complecteba¬ 
tur, pro eaque usurpabatur. (U) Neque aliter loquitur Freund quod 
simul probare contendit his verbis: «Aetate aurea linguae Latinae 
pronuntiatio hodie usitata, ex qua tres syllabae Cyzici habent eun¬ 
dem sonum, ignota erat omnino, quapropter jam Vergilius (Georg. I 
378) pingit illud BpsxsxsxsP ranarum per cecinere querelam, et ut exem¬ 
pla adducam ex lingua Germana, non minus id suadentia, ea fuit ra¬ 
tio cur diu adhuc post imperii Romani exitium Germani fecerunt ex 
Caesare Kaiser, ex carcere Kerker, ex cellario Keller, ex keraso Kirs' 
che, ex cista Kiste, et cetera similia». (,5) Quid adferam tandem recen- 
tissimos auctores reliquos alicujus notae quorum negat nullus, ali¬ 
qui non tractant, confirmant plerique omnes? 

Emmanuel JOVfi, C. M. F. 


Narragonia et Crocodilopolis 

ACTUS SECUNDUS (sequitur) 

II 8, Bufo; Chalcographus baculo armatus venit ex porta urbis; 
Baro. Grobianus cum consilio; equites post scaenam 


Chalcographus, -Tune ades, Bufo? Dic- 
dum quid iterum efficere velis his 
scopis vel «ramo» illo «olivae» in¬ 
structus! 

Bufo. --Nunc quidem scopis significatur 
non ramus olivae sed gladius. Nam 
aliquem Crocodilopolitanum ad cer¬ 
tamen singulare provocare jussus 
sum invitus. Semper in Bufonis ani¬ 
mo virtutem fuisse non ignoras; sed 
cur interimam hominem, qui nihil 
mihi laeserit? Bestiarum hoc esse 
censeo. Proinde te aliquandiu me- 
cum certare simula et postremo ca¬ 
pesse fugam! Qua ratione mihi prae¬ 
stares insigne commodum, neque 
tibi ipse quidquam noceres. Cives tui 
nesciunt, cur huc veneris, mei prope 


exspectant, qualis sit luctaminis e- 
xitus. 

Chalcographus. — Hoc officium caritatis 
tibi praestabo perlibens. Res, dum¬ 
modo baculum meum esse gla¬ 
dium consideres, procedet prosper¬ 
rime. 

Bufo. —Laudo; age, incipiamus! (post 
scaenam canitur tubis. Bufo et 
Chalcographus inter se gladiis 
certant per simulationem; princi¬ 
pes et equites post scaenam positi 
vocibus adhortationis animum ad¬ 
dunt Bufoni.) 

Baro. —Praesta, Bufo, te fortissimum 
ac maxime strenuum! Hoc certami¬ 
ne agitur totius exercitus nostri 
gloria. «Nihil mortalibus arduum 


(14) Lcxicon totius Latinitatis Iit. C.-(15) Dictionairc de la langue Latine liti, c ad finem. 

est» (1) Vae, dii! (Bufo superari vi¬ 
detur) Actum est de nobis. «Pericu¬ 
lum in mora (2) Diem Alliensem! 
«una salus victis, nullam sperare sa¬ 
lutem» (3) Nonne ei assistamus et 
succurramus? 

Grobianus. — Nequaquam; offenderetur 
disciplina militaris. 

Baro,— Non jam opus est (Bufo rursus 
praevalet), cum eum recreari ani¬ 
madvertam. — Age fortiter. Bufo! 
— Vere victoria est tua! Jam fugit 
hostis; facti sumus salvi. «Haec fuit 
victoria, quam praedicabunt tempo¬ 
ribus ultimis» (4) Bufo venit, vidit, 
vicit. «Fortibus est fortuna viris da¬ 
ta» (Ennius) Ceterum censeo Cro- 
codilopolim esse delendam (omnes 


clamore maximo exsultant, Cal- 
cographus fugit. Bufo subsequitur 
eum usque ad portam. Equites 
procedunt. Bufonem ducunt trium¬ 
phantes in scaenam mediam, ubi 
tubis sonantibus in ejus caput co¬ 
ronam lauream imponunt et salu¬ 
tant eum victorem). 

Omnes equites,— Macte, Bufo, virtute! 
Macte, Bufo, fortitudine praeclaris¬ 
sima! 

«Baronis audax belligerator et 
Legate Bufo, scopifer Hercules, 
Victoriam congratulamur, 

Strenue victor, io triumphe!» 
(haec stropha repetitur, aulaeum 
premitur). 


ACTUS TERTIUS (apparatus scaenicus ut in actu secundo) 
III 1. Principes, Bufo. 


Baro. —Victoria nuperrime parta et Ab- 
derrhamano fortissimo filio Califae 
occiso, statim oppugnare poterimus 
Crocodilopolim cujus moenia late¬ 
ricia tripliciter turrita copiis nostris 
diu non resistent. Sed antequam ur¬ 
bem expugnamus, aliquem consula¬ 
mus vatem, ut ritibus ac caerimoniis 
antiquis artis arcanae ab inferis u- 
nam vel alteram eliciat umbram, 
quae, qualis sit oppugnationis exi¬ 
tus, nobis manifestet. Proinde fac, 
Bufo, ut arcessatur Mopsus vates 
Thrax divinatione rerum clarissimus 
et deorum fere similis! 

Bufo.—Q uamquam nescio, princeps se¬ 
renissime, an haec legatio mihi non 


sit idonea, illuc ibo cupiens belli 
exitus cognoscendi (abit). 

BaRO. —Caecitate quidem miseranda la¬ 
borat Mopsus vates sagacissimus, 
sed conspicit res nobis absconditas 
et occultas. Caecus autem factus est 
eo quod cum arbiter aliquando crea¬ 
tus esset inter Bacchum deum vini 
et Martem deum bello versatum, vic¬ 
toriam majoris fortitudinis adjudica¬ 
vit Baccho; sed alter deus vindex pu¬ 
nivit eum caecitate. Jupiter tandem, 
—Torreo dvSpmv te Oeuiv te—coram 
quo multis cum lacrimis questus 
erat, tanta commotus est misericor¬ 
dia, ut eum ditaret et honoraret arte 
divinandi, (prospicit) En ipse adve¬ 
nit. 


III 2, Mopsus a Bufone ductus prodit-, alii omnes ut in scaena prima. 


Baro, —Te, Mopse, cum res futuras nos- 
se dei tibi donaverint, Narragoniae 
bellatores invicti huc arcessivimus 
ex te audituri, quamdiu Crocodilopo¬ 
lim, priusquam expugnaverimus, ob¬ 
sideamus. Quales res te plane cog¬ 


nitas habere internos omnes constat. 
Nestoris admodum senis et Abraha- 
mi patriarchae aetatem ac Salomo- 
monis sapientiam et rerum scien¬ 
tiam antecedis tanto, quanto palma 
violam vel elephas culicem vel do¬ 


ti) Hor. Od. 1. 3. 37. — (2) Livius, 38, 25. 13.-(3) Verjill s, Acn. II, 354.—(4) Schilltrus, Gul, Teli. III, 3. 

mus Neoeboraci centum et decem 
contignationum agricolae pauperri- 
mi casulam ruinosam. Qua de causa 
nobis manifesta qualis hujus belli 
futurus sit exitus. 

MOPSUS.—Universi principes et milites 
Narragoniae, qui, rebus in terra, in 
mari, in aere fortissime gestis, or¬ 
bem terrarum gloria virtutis com¬ 
plestis, cum sitis mentibus capti ac 
deliri, revertimini, quaeso, quam pri¬ 
mum in patriam et mihi praebete re- 
quiem et otium, (abiturus est) 

Baro.—S iste gradum, homo morose! Te 
non dimittemus, nisi quae deside¬ 
ramus clara voce patefeceris. 

Mopsus. —Senecta languesco ac defetis- 
cor; meum tempus evanuit; divinatio 
mea jam dudum a me discessit. 

Baro —Constringe, Bufo mi, hunc se¬ 
nem contumacissimum catenis au¬ 
reis et conjice in carcerem! 

Bufo —(voce obscura) Unde inveniam 
catenas aureas? Sed haec restis fres- 
tim veterem de terra tollit) aeque 
haberi potest «catena aurea» ac sco¬ 
pae «ramus olivae». 

Mopsus. —Parcite, equites nobilissimi, 
parcite, quaeso, vitae meae! Non 
malignitate aut contumacia excita¬ 
tus de belli eventu vos certiores fa¬ 
cere nolo, sed vaticinationi meae in- 
est nuntius quidam tristis, quo toti 
exercitui injicietur terror ac formido. 

BaRO —Loquere, quaesumus, liberrime, 
neve quidquam nos celaverisl 

MOPSUS. —Omnia eloqui ac prodere jus¬ 
sus non diutius morabor. Crocodilo- 
polis expugnari non poterit neque in 
Narragoniam redibitis, victores, nisi 
Bufo (Bufo resti e manibus missa 
auscultat) instar hostiae mactatae 
pro toto exercitu profuderit vitam. 
(abit) 

Baro. — Io! Nihil amplius? Mactari sinit 
Bufo meus perlibenter. 

Bufo. —(sibi loquitur) Videlicet, videam 
eum, qui hoc faciat libentissimus. 


Baro. —Si animum ejus perspiciam rec¬ 
te, se offeret ipse. 

Bufo,— (voce obscura ) Tu descendas in 
tartarum! Insanirem, si hoc facerem. 

Baro. - Laetissimus se tradet. 

Bufo.— (voce obscura) «Optime rudisti, 
leo» (1) —Nugas exeerandas! Pro to¬ 
to exercitu ne digitum quidem tra¬ 
derem, multo minus caput. 

Baro. —Oraculo deorum mactari jube¬ 
ris, ut tua solius morte nos omnes 
morti eripias. 

Bufo. — Insaniae arguo oraculum, quod 
tale a me postulat. 

Baro.— Numquid homini patriae aman- 
tissimo cogitari potest jucundius 
quam mori pro ejus salute? «Dulce 
et decorum est pro patria mori» (2) 

Bufo. — «Jucundissimus nimirum nun¬ 
tius, quo jubear; Gaude, quod capite 
plectaris!» «Lacus furit appetens vic¬ 
timam» (3) 

Baro. —Ambages te, Bufo, hic nil ju¬ 
vant. Nisi mandatum subieris volun¬ 
tarius, utar vi et potestate minarum. 

BUFO.- Nolite, principes, festinare san¬ 
guinem profundere hominis innoxii, 
id quod minime mandatur oraculo. 
Mopsus iste Thrax sic senuit, ut to¬ 
tus repuerescat. Ac prius quidem ip¬ 
se excusavit, quod, cum esset admo¬ 
dum senex, non jam posset vaticina¬ 
ri; paulo post minis a nobis coactus, 
quaelibet in linguam ei venerant, ef¬ 
futivit, dummodo libertatem recupe¬ 
raret. Sed alterum quemdam vatem, 
vatem maximae celebritatis et auc¬ 
toritatis nuper noram, cui est nomen 
Theophrastus Paracelsus. (4) Qui mi¬ 
ra dexteritate atque fortuna ex mul¬ 
tis annis operatur, vaticinatur, et 
multo pluris aestimatur Mopso. Age 
audiamus quid proferat ille! Sortem 
ac fortunam nostram sua ipsius spon¬ 
te nobis pandere poneret in honore. 
Vates compulsi terrore vel necessi¬ 
tate coacti nunquam patefaciunt 
utilia. Viator, S. V. D. 


(1) Shakespeare, Somnium noctis aestivae, V. 1 —(2) Hor. Od.. III, 2, 13,—(3) Schillerus, Gul Teli , I, t. 
— (4) Philippus Aureolus Theophrastus (Bombastus) Paracelsus; a. 1493-1544 p. Chr. 

ROMA TRIUMPHANS 


Ut flumen undis mole tumentibus 
Frada, potens nunc volvitur in nemus, 
Nunc saxa lympharum tumultu 
Praecipitat, trepidante cursu, 

‘Videre gentes saecula perfidas 
Magno ruentes impete, sedibus 
Imis revellentes avita 

Regna, gravi labefada casu. 

Proles Quirini nescia subjici, 

Assueta leges imperiis dare, 

Prodrata languet, Caesarumque 
Scaeptra jacent pedibus terenda. 

Ad Vaticanis insidet arcibus 
Crux, tinda sacri flumine sanguinis: 
Immota Crux pulsu residit, 

Doda virum superare turmas; 

Ut celsa rupes, quae neque fulminis 
Horrescit idus, aut Boreae minas: 

Ter imbre vexata et procellis, 

Ter tumidas hiemes refregit. 

O Roma felix, qua nihil altius 
Sol visit almus! Te caput urbium 
Crux fecit: o lumen serenum 
Perpetuo irradians nitore. 

Molitur ingens turba nocentium 
Sublime fulcrum diruere impotens: 

Inane contendunt, superba 
Dejiciet cogitata Chridus, 

Rex saeculorum, qui arcibus in tuis 
Supremus orbis considet arbiter 
Et tuta Vaticana servat 
Eripiens vicibus sinidris... 

O Roma felix, qua nihil altius 
Sol visit almus! compede libera 
Regina mundi, fer perennem 
Chridiadum populis salutem. 

Henricus MARTIJA, C. M. F. 

Epistularum Commercium 


Andreas Avenarius Palaeflrae Latinae ledoribus S. D. 

Vellem vidisse ledorum vultus, cum explicato fasciculo mensis novembris 
omnia plena deprehenderent Avenario. Ignoscite, amici, non meum hoc consilium 
fuerat, meum siquidem consilium satis luculenter videor proposuisse in praefatiuncu¬ 
la hymnorum meorum, sed Joveanae familiae tantum clangoris tribuite! De ipsis 
autem hymnis habebam, quod vellem, qui legerent, monitos. Quicumque vedrum 
scripta latine typis concesserunt, experti sciant, quam operosa sit res omnia cadigata 
et cum suis interpundionibus ad typographos dare. Neque minus operosum esse 
condat typothetis illas minutias reportare. Non mirum igitur, si-interdum etiam in 
illis hymnis erratum ed. Et quoniam mea vehementer intered haec carmina re&e 
intellegi, visum ed paucis verbis quasi repadinare. Venio ad illum hymnum cujus 
initium ed: «Ad te nemo venit». In eo Versu, qui praecedit doxologiam, sic habes: 
«Firmo vedigio nos juvet usque». At peccatum ibi metrice ed; nam in vedigio prior 
vocalis, quae i ed, producitur. Canentem hoc praeterierat poetam, sed die S. Nico¬ 
lai recitantem in hymno laudum pontificum: «Nobis sequi vedigia» diutius latere 
non potuit. Ne ide versus igitur claudicet, muta in hanc formam: «Non languente 
gradu nos juvet usque». In hymno autem matutini illud erat in eo versu qui ed: 
«Quod minus ausus erat Philippus» qui vim et rationem temporum perspiciat muta¬ 
bit in erit. Ejusdem hymni nanciscemur pleniorem doxologiam, si duos priores ver¬ 
sus feceris tales: «Qui te creavit, gloria sit Patri, 

Qui te vocavit, fecit apodolum,» 

Etiam illum drophae o&avae terrorem mutaverim in maerorem vel potius 
dixerim: Ludus erit... 

Laudum hymni sic inscribendi erant: prior «Ad laudes», alter: «Item ad 
laudes (ad libitum)», cujus versus podremus sit Nos cruce salvos. 

In Remundi didichis primus pentameter habet foedus; accipere debet ut in¬ 
tellegas fetus. In hymno S. Damasi papae vox cluendi in fluere mutata ed. Cluet 
autem vel cluit vox antiqua idem valet atque celebratur vel notum ed. Adde quod 
fligma ibi accipitur pro nota. Sic assequeris, quid poeta illic senserit. Ceterum qui¬ 
dam hymni loci semper mihi subludres visi sunt, et si vis, quo ego sensu intellegam, 
referam. Sic fere: Sacratum nomen tuum decus ed et simul nomen ed, quod vitam 
sonet tuam. Nam beatae crucis gloria te hoc nomine decorum praedicat. Qui te no¬ 
minat, Andrea, hoc ipso jam vocabulo naturam tuam indicat et te spiritaliter deco¬ 
rum vocat, te, quem crux ad alta prohevit, et quae ibi sunt. In te crucis myderium 
celebratur et bifariam, quod et cruce vincis probrosum mundum, et praedicas Chridi 
sanguinem in cruce fusum. 

Et haec quidem, le&ores, habebam quae vobiscum de hymnis communica¬ 
rem. In interpun&ione, ubi defe&um videris, facile ipse corriges, memor id genus 
signa antiquis apposita non esse. 

Hic cohiberi non possum, quin, vobis aperiam, quid cogitare coeperim nuper, 
cum oculi incidissent in Palaeftrae Januariae verba haec: «Lingua Latina universalis 
iterum deveniet?» Cur, inquam, tam multa facimus verba de introducenda in vitam 
usumque lingua? Quin tandem vitam inflamus huic linguae, cui tot annos fuerimus 
dediti? Cur non utimur obftinate hac lingua? Cur non dudum Palaeftram Latinam 
aut Almam Romam aut utramque ornamus prole ingenii noftri? Cur non saltem, quj 
parati sint scribere, a nobis epiftulis inftimulantur, ut respondeant? Nihil magis, 
mihi credite, disertum facit, quam interrogationes per epiflulas missae. Nae illi Pa¬ 
laestram vere campum faciant ingeniorum, qui nominatim se ad has epistolarum vi¬ 
cissitudines si&ant. Memini in Alma Roma olim—eram tum adolescentulus—vel 
viginti viros promittere hoc commercium litterarum, sed commercii non memini. Age, 
vos rem suscipite, calamo vel da&ylographii tudiculis Stupenti mundo oStendite fa¬ 
vere vos linguae Latinae.—Valete. Tirsikeureuthi a. d. V. Idus Febr. anni 1935. 

LUPINUS JOVERIO SUO S. D. 

Latinae Moderator o Palaestrae, Cur scripsit clppeis, cum ego ipse re£te 
Quot sunt quotque aliis erunt in annis Scripserim clipeis? Papyre, noli, 
Fueruntve, hominum venuStiorum Quaeso, plura referre: haec satis sint. 

Jucundissime, crede mi, Joveri; O fa£tum male! pauperis misselle 

Quod meas aliquid putare nugas Scriptor carminis. Q miselle vates! 

Vis, grates tibi maximas Lupinus Ne me his suppliciis remunerere; 

Agtt, pessimus omnium paeta, Nam quid feci ego, quidve sum locutus 

Quanto tu optimus omnium in Palaestra. Ipse, ut tot male perderer piandis? 

Sed quasdam volo cogitationes Tu vero mala multa da clienti 

Amici accipias tui meique: Qui tantum tribuit mihi malorum, 

Hisp ana heu? quianam Palaestra dicit O carissime mi, parens Palaestrae! 

Auro in carmine, care, Januari Missum si hoc facies, brevi, Joveri, 

Mensis, quod Domino meo dicavi? Exspe&a hendecasyllabos trecentos 

Cur Jesum Puerum nimis decorum Quos dat Musa mihi Catulliana, 

Confert aureolis, nefas quod absit, Refertos odio Vatiniano. 

Non vero areolis, ut ipse feci? Responsuntne dabis?—Dabo.—Valeto. 

Caesaraugufta a d. VI Id. Jan. MCMXXXV. 

‘Joveriiis Lupino suo s. p. d. 

Video poetas aegrius posse tolerare typographica menda quam prossatores. 
Po£f tuos hendecasyllabos Catullianos eosque pulcerrimos, ecce epiftulam Avenarii 
accepi quae et ipsa quodammodo emendata poftulat carmina Andreana mense No¬ 
vembri edita. Plura, mihi crede, quam in noftro commentario excidunt errata in fo¬ 
liis periodicis vernacularum linguarum, quae tamen cum facile corrigas, vix animad¬ 
verteris. Ne verearis autem lefloros prudentes adcripturos tibi, viro in litteris Latinis 
peritissimo, ea menda quae tantum transpriptoribus et adversariorum correttoribus 
excidere valent. Ego vero salvo commodo tuo paene dixerim: O felix culpa quae 
tuum meruit carmen! Vale. IV Kal. Februarias. 

CURSUS GYMNASTICUS 

In Georgica. (H 458 531) 

AGRICOLARUM FELICITAS 

Episodium cujus interpretationem ad- magistra est» (Pro Roscio). «Omnium 
gredior, primum abs dubio locum obti- rerum ex quibus aliquid adquiritur, ni- 

net in Georgicis, «cujus pulcritudinem bil est agricultura melius, nuhil uberius, 

qui non sentiat, is nec dignus sit cui nihil dulcius, nihil homine libero dig- 

enarretur» (Heyne). Haec descriptio in- nius» (De officiis, I, 42). «Mea quidem 

doli poetae maxime congruit cui «molle sententia, haud scio an nulla (vita) bea- 
atque facetum adnuerunt gaudentes rure tior possit esse, neque solum officio... 
Camoenae» (Hor. Sat. I, 10, 44, 45). sed et delectatione et sanitate copiaque 

Magnum ibi cernitur vitae campestris, rerum omnium» (Cato Major de senect. 

solitudinis et quietis desiderium quod r 5> 55> 56). Post Vergilium, communis 
Vergilium tenebat. Vita rustica apua an- evasit apud poetas de vitae rusticae bea- 
tiquos summo in pretio habebatur, eam- titudine tractatio. (Cfr. Horatius, Epod. 
que non modicis laudibus cumulabant. II. « Beatus ille». Tibullus, Eleg. I, 1. 

Ciceronem prae omnibus audire placet: Fr. Luis de Ledn «Que descansada vi- 

«Vita haec rustica, quam tu agrestem da...» La Fontaine, h abies, XI, 4. Ga- 
vocas, parsimoniae, diligentiae, justitiae briel y Galan, Castellanas, cet. 

O fortunatos nimium, sua si bona norint 

Agricolas! quibus ipsa procul discordibus armis 

Fundit humo facilem victum justissima tellus. 460 

Nimium: translate ponitur pro valde, cordia producitur. Fundit: spargit, emit- 
maxime; «nimium lubenter» (Plaut. Aul. tit. Hoc sensu crebrius invenitur apud 

361); «o nimium dilecte deo» (Claud. classicos (Cf. Lucr. I, 337 «crescunt 

Cons. Hon. 96) Ipsa: sponte, per se: ip- arbusta et fetus in tempore fundunt». 

saque tellus omnia liberius nullo poscente Tullius, Nat. deor. 62, 156; Verg. Bu- 
ferebat (Geor. I, 127, 128) Audacissimo- coi. IV, 20). Justissima: quae optime 
rum civium delapsa arma ipsa ceciderunt respondet agricolarum votis. «Justissima 
(Cic. Off. I, 22, 77) Discordibus armis: vocatur tellus, ait Cicero (De Sen. 15, 
ablativus absolutus. Epithetum discordi- 31) quia nunquam recusat imperium, nec 
bus poetice tribuitur armis, quibus dis- unquam sine usura reddit». 

Si non ingentem foribus domus alta superbis 
Mane salutantum totis vomit aedibus undam 
Nec varios inhiant pulcra testudine postes 
Inlusasque auro vestes Ephyreiaque aera, 

Alba neque Assyrio fucatur lana veneno 465 

Nec casia liquidi corrumpitur usus olivi; 

Si non... Lucretium imitatus, vitam quae multitudo speftatum ingrediebatur 

rufticam confert cum urbana, quam os- et egrediebatur. Ordo grammaticus hic 

tendit campeftri multo esse inferiorem. e£t: «si domus alta foribus superbis 

(Cf. De Rer. Nat. II, 24 seq.) Mane sa- (ablat. qualitatis) non vomit totis aedi- 

lutantum: Romanorum mos erat ut bus undam ingentem salutantium mane», 

clientes, patronos salutaturi, ad altiora Nec inhiant (agricolae): Strido sensu est 

domus venirent primo mane. ‘Vomit un- idem quod hiare, ore aperto flare. Trans- 

dam: metaphora, hispanice non admissa, late in admiratione ac sTupore locum 

exprimens multitudinem populi exeuntis. habet. (Geor. IV, 483)- (sequar) 
Inde vomitoria in theatris, seu portae Henricus Martija, C. M. F. 

De re grammatica 


DE SUBSTANTIVIS ADPOSITIS 


Argumentum de re simplicissima grammaticae pertractandum 
suscepi, in quo tamen quid forsan notatu dignum reperies. Cum enim 
acies ingenii remissius ad simpliciora quam ad sublimiora adplicatur, 
plerumque fit ut facile nonnulla ex simplicioribus rebus animum ef¬ 
fugiant. Jam vero adpositorum nominum notionem, constructionem 
aliaque proponamus. 

Notio. —Nomen adpositum, seu substantivum continuatum, 
illud dicitur quod alteri proxime jungitur ut illud quodam modo de¬ 
finiat aut explicet. 

Regula. Historia, magistra vitae. 


Substantiva adposita casu tantum concordant. 


Exempla: Abula, patria Sanctae Te- 
resiae; Marcus Cicero, Lentulo procum 
sulis. d.; humana gloria, umbra levis¬ 
sima; villa laeta custodia pudicitiae; 
gallus, nuntius aurorate; Christus Do¬ 
minus, Magister mundi; superbia, mor¬ 
bus letifer animorum; verecundia, maxi¬ 
mum ornamentum amicitiae; sanguinis 
effusio, eximium caritatis argumentum; 


nomen Jesu et Mariae nectar in ore, in 
aure melos; quid meruere boves, animal 
sine fraude dolisque; ad me Brutus cum 
Pomponio venerat, homines mihi cari; 
Pompejus nostri amores ipse se afflixit; 
historia, testis temporum, lux veritatis, 
vita memoriae, magistra vitae, nuntia 
vetustatis. 


Notanda. 1) Urbs Roma; Athenae civitas 

Adposita habeantur nomina civitatum, fluminum, montium, 
regionum, quamvis genitivi instar hispanice proponantur: Laciudad 
(de) Roma, (de) Aterias. 

Exempla: Taurus mons; insula Stet- thum, urbes maximas et florentissimas 
lia; amnis Rhenus (h. e. qui dicitur Romani deleverunt; Cannae ignobilis 
Rhenus) (1); lacus Avernus; promonto- Apuliae vicus; Fidinates, colonia Roma- 
rium Misenum; Cartaginem et Corin- na ad bellum incitantur 


2) Mensis Junius - Kalendis Januariis 

Mensium nomina et dierum uti casus adpositionis latine re¬ 
solvuntur: vernaculis linguis ut vera substantiva adhibentur atque 
praepositione aliqua nomini communi adhaerent e. g, mes deEnero; 
dia primero de Junio; apud Romanos vero mensium nomina adjec¬ 
tive tantum usurpabantur, ideoque modo adpositorum latine propo¬ 
nuntur. 

(1) Flumina apud Latinos adjectivorum instar usurpandi mos fuit communique nomine concordandi genere, 

, numero, casu; sed modo ellam substantivo adhibebantur, et tunc vel nomen proprium genitivo mandabatur vel- 
juxta regulam adpositorum resolvebantur; e. g.; Aut flumen Rhenum aut pluvius describitur arcus (Ars Poet. 18); 
apud flumen Strymona (Nep 5, 2, 2); apud flumen Nilum (ld. 18, 5, 1); Erydani amnis (Aen. 6. 659); flumen As' 
furne (Liv. 8 13 5; 43 4 6). 

Exempla: Pridie Idus Augustas; apud me Crassipes fuerat, qui se pridie 
riiense Decembri: Nonas sextiles Dyr- Non. Martias Brundisia profectum reli- 
rhachio sum profectus; pridie autem quisse dicebat. 


3) Antonius Petrum habuit magistrum 

Substantiva quae dignitatem, munus, aetatem significant, 
quaeque praepositionibus variis Hispani conjungimus, recte in Lati¬ 
num transferimus si casus adpositionis facimus; e. g : Antonius Pe¬ 
trum habuit magistrum (Antonio tuvo a Pedro por maestro); eique 
nomen Johantiem imposuerunt (le pusieron el nombre de Juan); Pi¬ 
thia praecepit ut Miltiadem imperatorem sibi sumerent. 

4) Defendi Rempublicam adulescens 

Ad priorem regulam reducuntur quaecunque participio siendo 
hispanice exprimimus: defendi Rem publicam adulescens, non dese¬ 
ram senex; audivi hoc de parente meo puer; ego, Q. Maximum se¬ 
nem, adulescens, ita dilexi ut aequalem,* Cicero praetor legem Ma- 
hiliam suasit. 


5) Philosophia magistra veritatis 

Subst. adposita, recte loquendo, casu tantum concordant: ple¬ 
rumque vero fit ut etiam genere concordent in vocabulis dictis mo¬ 
bilibus, iis vid. quae utrumque habent genus, e. g.: 


Deus, dea: dominus, domina; filius, 
filia; magister, magistra; minister, mi¬ 
nistra; poeta, pcetria; genitor, genetrix; 
nuntius, nuntia; rex, regina; avus, avia; 
nepos, neptis; hospes, hospita; victor, 
victrix; adjutor, adjutrix; effector, effec¬ 


trix; expulsor, expultrix, cet; quod non 
fit in substantivis communibus, uti, dux, 
artifex, heres, comes, testis, vindex, pa¬ 
rens, adulescens, juvenis, sacerdos, cus- 
tas, infans, civis, vates, interpres, cet. 


6 ) Burgi urbs nobilissima 

Adposita casu tantum codcordant: unde substantiva quae plu¬ 
rali numero quid singulare significant, adpositum non plurale sed 
singulare habent, e. g.: Burgi, urbs nobilissima; Athenae, caput 
Graeciae; litterae tuae, guadium nostrum. 


Notula. — Apud Classicos Latinos in¬ 
venies, exempla adpositionis genitivo 
casu proposita; dicitur genitivus epexe¬ 
getico (a v. ext - - Yj-feopat >• e. gen. 

explicativus seu adpositionis) Juvat hic 
exempla a cl. Menge (1) tradita transcri¬ 


bere: a) auri metallum, flos rosae, arbor 
fici, lapathi herba; b) rarius autem: Urbs 
Patavi (Aen. I, 247, 565); promontorium 
Misseni (Tac. Ann. 6, 50); cf. etiam 
Aen. I, 244; Liv. 24, 12, 4 et 20, 14; Id. 8, 
13, 5; 43, 4, 6. 

Josephus M. JIMfiNEZ, C. M. F. 


(1) Menge, Repert, der Lat. Syntax n. 69. 

PER ORBEM 


De antiquissimis papyris nuper inventis.— 
In universitate Vindobonensi recentissi¬ 
me publicam habuit conlationem Dr. 
Gerdinger, in qua retulit reliquas anti¬ 
quarum papyrorum adparuisse in Ae¬ 
gypto easque magno pretio habendas. 
Papyri Scripturas ac simul audores clas¬ 
sicos incumbentium admirationem mo¬ 
vent, cum ad utrasque disciplinas perti¬ 
neant inventa fragmenta: ad Biblia vid. 
Sacra et ad opera quae perierant clas¬ 
sicorum Graecorum. Quod ad monu¬ 
menta Scripturarum adtinet saeculum 
usque secundum perveniunt, ideoque 
omnibus modo cognitis monumentis bi- 
blicis antecedunt. Libros duodecim tum 
Novi tum Veteris Tedamenti illudrant 
textumque Vulgatae editionis confirmant. 

De manu scriptis audorum classico¬ 
rum inventis haec tria tantum notemus: 

a) Poema 'HXaxd-oj a Lesbia poetria 
Erinna compositum, de quo si nomen 
excipias nihil remanebat. Erinne floruit 
a. 353 ante Chr. tede Hieronimo in 
Chron. od Olymp. CV 1 , q obiitque 
XIX annorum aetate. Composuit, Sap- 
phon imitata, carmina lyrica, epigram¬ 
mata et inprimis poemation {«exigui, sed 
egregii carminis audor » ait Dubner) 
'HXocxdrtj latine «Fusum» inscriptum ver¬ 
sibus exametris Homero dignis: atiyoi 
\aoi In eo sortem amicae floren¬ 

te aetate ereptae flet amare. 

b) Quaedam fragmenta Theocriti 
poetae quae modo erant incognita, 

c) Fruda Graeca Callimachi poematis cui 
titulus HLoxapoc BepcvixYjQ. Ante inven¬ 
tionem harum papyrorum nihil de eo ex¬ 
piabat quam elegans Catulli carmen 66 
in Caesariem Berenicis, quod a Calli¬ 


machi poemate deprompserat: «Omnia 
qui magni dispexit lumina mundi»... 

Papyrorum pars maxima in An- 
gliam deduda e SI, pars vero minor in 
bibliotecis Vindobonensibus reposita. 

Certamina poetica a. MCMXXXIV.—Vul¬ 
gatus eSt exitus poSlremi certaminis poe¬ 
tici Ruspantini, a Romano litterarum 
Atheneo judicati, in quo triginta audores 
descenderant. Praemium adsignatum eSl 
carmini «Rus pascolianum» indido, no¬ 
tato verbis: «Croceas nede coronas», 
Vincentio Polydori, Dre. Aretino. 

—In certamine poetico Hoeufftiano 
de qq carminibus propositis ita eSl ju¬ 
dicatum: Praemium aureum reportabit 
nemo ut mos eSt annorum praeteritorum: 
sumptibus tamen legati in volumen re¬ 
cipietur carmen c. t. Prometheus. 

—Locrense ephebeum quod a Pe- 
demontium principe moderatur alte¬ 
rum indixit certamen poeticum, in quo 
gloriae et geda Sabaudicae domus extol¬ 
lerentur. Certamen omnibus patuit. 

Scholae litterarum Latinarum.—In Ponti¬ 
ficia Universitate Gregoriana sdiolam 
litterarum latinarum Smi. P. Pii XI 
motu proprio conSlituta scholadici fre¬ 
quentant. Schola, sub regimine Patris 
Petri Francisdiini, S. J., hac ratione or¬ 
dinatur: duobus condat curriculis quo¬ 
rum in primo interpretatur hoc anno M. 
T. Ciceronis Academicorum 1 . II (Lucu¬ 
llus); in altero vero M. T. Ciceronis ad 
M. Brutum Orator. In unoquoque cur¬ 
riculo bis in mense scriptio Latina audi¬ 
toribus imponitur conficienda, quam ad 
emendationem adferre debent. Lediones 
habentur diebus Mercurii et Jovis hora 

nona pro s£holafticis primi cursus, pro 
alterius cursus s< 3 iola£ticis diebus Martis 
et Jovis hora decima. Auditoribus, qui 
po£t completum bienium se, periculo 
fado. dele&is judicibus probaverint, tes¬ 
timonium seu diploma quicumque impe¬ 
traverint, iidem in certaminibus ad quae¬ 
vis officia apud Sacras Congregationes, 
Curias dioecesanas et Seminariorum lu¬ 
dos consequenda propositis, ceteris pari¬ 
bus, praeferantur (A. A. S. 1924, p. 

4 * 7 )- 

—Apud nos etiam CEU Inftitutum 
moderantes Matriti aperuerunt specialem 
linguae Latinae siholam, cujus fores iis 
omnibus pateant qui, &udiis secundae 
inftitutionis rite peraftis, ampliorem cu¬ 
piunt linguae Latinae cognitionem. Dnus. 
Andreas de Lucas munere magiftri fun¬ 


gitur. Discipuli diebus alternis in aulam 
se conferunt lc&ionei audiendi caussa. 
Nec perexiguum temporis spatium nec 
epheborum conditio (scimus quanti lin¬ 
gua Latina in noftris gymnasiis habea¬ 
tur!) aliud patiuntur quam, invito ma¬ 
gistro, simplicem grammatices recogni¬ 
tionem au£torumque Latinorum quantum 
fas eSt interpretationem atque imitatio¬ 
nem. Quid tamen miserum hujus aulae 
conffitutio cuipiam forsan videatur, ma¬ 
xime ei qui meminerit quam plurimas 
de lingua latina disciplinas perdurante 
curriculo alibi simul tradantur, (") is ve¬ 
ro fateatur coepisse maximum esse, Ho- 
ratiumque in mentem revocet dicentem: 
Dimidium fadi, qui, coepit, babet (Ep. I, 
2, 40). 

JoSEPHUS M. a JlMENEZ, C. M. F. 


Bibliographia 


L6on Debeau vais Cours de langue 
latine 1 °) Petite Grammaire (clas- 
de sexitme;) 2.°) Grammaire com- 
pltte 3 °) Exercices (classe de cin- 
quifeme). Librairie classique E Belin, 
R. F6rou, 8. Paris. 1934. 

Ex illo meritissimo cursu linguae La¬ 
tinae quem suscepit parandum atque 
persequitur felicissime Dnus. Debeau¬ 
vais ad manus nostras pervenerunt nuper 
libelli tres quorum insuper tituli jacent. 
Petite grammaire (classe sexieme) res¬ 
pondet opusculo Exercices (classe de 
sixRme) in numero 31 p. 63 jam recensi¬ 
to. Grammaire complbte et Exercices 
(classe de cinquRme) se ipsi complentur 
regulis atque exerciciis ad pueros pede 
certo ducendos in itinere Latinitatis, qui¬ 
busdam satis impedito. Nescio an alius 
nostra memoria surrexerit paedagogus 
in litteris Latinis explicandis Leoni De¬ 


beauvais comparandus. In toto opere 
parcus regulis, iisque utilissimis per 
exempla copiosa, per imagines oculis vi¬ 
vide eloquentes, per monita frequentis- 
sima in rebus facile confundendis vel ex 
memoria delendis pueros alacriter docet 
et praeceptoribus omnia suppeditat ele¬ 
menta quibus nullo fere labore munus 
scholare perficiant. Vere illa methodus 
acceptissima deveniet omnibus qui de 
profectu discipulorum in Latino sermone 
satagant. E. Jov£. C. M. F. 

L£onVaganay- Initiation d la critique 

textuelle neotextamentaire Libr. 

Bloud et Gay Paris. 

Hic libellus cl. Vaganay iis omnibus 
qui in studio N. T. primos gressus facere 
incipiunt, maxime utilis est ne dicam 
necessarius. Auctor optimo consilio et 
non exigua dexteritate omnia alicujus 


(1) Cfr. Revue des Etudes Latines 1933, p. 291-298: Tableau des enseignements relatifs a lantiquiic latine dans les iti- 
blissement dVnseignemeni supiner de Paris pendant Vannie scoJaire 1933-1934 

momenti ad criticam textualem N. T. 
spectantia quinque haud longis capiti¬ 
bus sic perstringit, ut qui opusculo uten- 
tur solidum fundamentum habebunt ad 
perfectiores cognitiones in difficili scien¬ 
tia critica sibi comparandas. Post bre¬ 
vem introductionem, de objecto et divi¬ 
sione criticae textualis N. T., agit: 1) de 
ej'us fontibus, 2) de ejus methodo, 3) de 
historia textus manuscripti, 4) de histo¬ 
ria textus typis editi et de futuris editio¬ 
nibus parandis et cudendis, 5) exempla 
practica demum proponit. 

Lousseau et Collomb. «Manuel d'e tu¬ 
des bibliqu.es» T6qui, 6diteur, Pa¬ 
ris (VI), Rue Bonaparte, 82. 

Optime sane est auspicatum recens 
hoc S. Scripturae Manuale eo vel maxi¬ 
me quod Summo Pontifici placuerit illud 
suo nomine nuncupari. 

Sed et multum quoque illud ipsum 
commendat forma, copiosa qua princi¬ 
paliores quaestiones elucidantur, quae 
tamen limites manualibus praefixos non 
transgrediuntur. Quapropter opus uti¬ 
lissimum censemus iis potissimum qui 
habita ratione temporum ac difficultatis 
ampliora opera frequentandi, accuratam 
ac vere scientificam Sacrarum Scriptu¬ 
rarum cognitionem acquirere student. 

Et re quidem vera, si paucis velim 
praecipua saltem ejus merita complecti, 
dixerim: l.° principia Litt. Apost: «Quo¬ 
niam in re biblica» sancte et fideliter 
illud sectatur; 2° mirabili plane modo 
introductionem et exegesim ita conso¬ 
ciata ut impraesentiarum nullum sit fere 
opus manuale praestantius; 3.° illud le¬ 
gentium ingenii aciem exacuit attentio¬ 
nemque movet, at facili negotio, quia 
singulari venustate perfunditur; 4.° se 
dulo errores, praesertim modernos, rec¬ 
to judicio persequitur atque prorsus ex¬ 
plodit; 5.°doctrinam traditionalem diluci¬ 
de exponit ac suo ingenio quid in quaes¬ 
tionibus agitatis verum sit vult exquirere. 

Quinque voluminibus hoc vere au¬ 
reum opus absolvetur, quorum II, IV, 
et V cum altera parte III, jam editi sunt. 


T. II, Les livres historiques de l’A. T. T. 
III. (2 a partle): Les livres prophetiques 
de l’A.T. —T. IV: Les S. Evangiles.-T. V. 
Les actes des Apotres, Les Epitres et 
1'Apocalypse. 

Illud optandum nobis est ut quan¬ 
tocius nostris lectoribus commendare 
liceat volumina adhuc inedita de intro¬ 
ductione generali (T. I.) ac de libris di- 
dacticis V T. (T. III, l. a partie), quibus 
manuale complebitur, ac praesertim ut 
cl. A. A. in obsequium veritatis catholi¬ 
cae cui hoc opere tantum praestant, in 
linguam Latinam, vere catholicam, cito 
suum opus reddant ut omnibus orbis 
clericis prodesse possit. 

Michael Codina, C. M, F. 

M. de Lama O. S. B. 5. Augustini doc - 
trina de Gratia et Praedestinatione 
ex opere imperfecto contra Julia¬ 
num excerpta. Casa Ed, Marietti. 
Torino, 1934. 

«S. Augustini doctrina de Gratia et 
Praedestinatione» hujus libelli a P. Ma¬ 
riano de Lama O. S. B. concinnati ob¬ 
jectum constituit principale ad quod ce¬ 
tera facile referuntur. Exquiritur insuper 
de natura peccati (originalis praesertim), 
de essentia voluntatis creaturae, de ori¬ 
gine mali moralis atque de uberrimis de¬ 
nique fructibus redemptionis Christi. 

Occasionem hujus opusculi praebuit 
tractatus dogmaticus «de Gratia» a 
P. Lange confectus quo in opere aliqua 
non recte dicuntur quae ad conceptum 
Augustinianum de gratia atque de libero 
arbitrio respiciunt. 

«Opus imperfectum contra Julianum» 
cum adnotationibus nonnullis in medio 
proponit,quatenus ultimisdiebus S.Doc- 
toris conscriptum, compendium exhibet 
totius doctrinae de gratia ac praedesti¬ 
natione ab ipsi- spatio octodecim anno¬ 
rum contra Pelagianos stabilitae. Hic li¬ 
bellus veluti introductio in doctrinam de 
gratia Augustinianam considerari opor¬ 
tet. Clm. auctorem necnon editorem lau¬ 
damus ob difusionem doctrinarum tanti 
Patris qui «Doctoris Gratiae» titulo ab Ec¬ 
clesia decoratur. -J. Pastor, C M. F. 


AC Segarra - Palaestra Latina (Cervera) 01/02/1935 - Pagina 18 



www.culturaclasica.com 


99 


Exercitationes Scholares 


De moribus antiquorum Roma¬ 
norum.— Domi militiaeque boni mores 
egebantur. Maxima erat concordia, mi- 
nima avaritia. Discordias et rixas in 
hostes exercebant; cives ad invicem (de) 
virtute certabant Tum nemo desperabat 
rem publicam,- nec cives mortem horre¬ 
bant, sed strenue pugnabant. 

Nisi tempus me deficeret, ego narra¬ 
rem vobis praeclara exempla virtutis eo¬ 
rum; quoniam non me fallit populum 
Romanum a nulla alia gente unquam 
superatum fuisse. Omnibus admirationi 
est tanta animi excelsitudo; omnes ce¬ 
lebrant Romani nominis gloriam. 

Leghissa Antonius, C. M. P. 

Tusculi (Romae); declmci octovo Kalendas Januarias 

Simius Ambitiosus. — I. Quidam 
simius mortuus erat. Cum in conspectu 
fuit Yen-Wangi. inferorum regis, supplex 
ab eo postulavit ut sibi iterum hominem 
nasci permitteret. Dixit ei Yen-Wangus; 
Homines pilos non habent in corpore. 
Si ergo vis homo devenire, opus est in 
primis ut pili qui tuum corpus operiunt 
evellantur omnes. Convenit—ait simus. 
—Tunc Yen-Wangus aliquos diabulos 
vocavit ut pilos ejus eruerent; vix vero 
unum vellerant cum simius jam dolo¬ 
rem non ferendum reperiebat. Tunc Yen- 
Wangus ei ridens: Si non potest sinere 
— ait —unum tibi pilum erui, qua ratione 
hominem simulare possis? 

Morale. Homo tanto magis homo 
est quanto libentius rejicit pecuniam. 
Est hominum, qui se revereri non affec¬ 
tant, credere solas sapecas esse utiles, 
non sustinentium vel unam consumere. 

Petrus Latasa, C. M. P, 

Cervariae. 

II. Simius quidam ex vita decessit. 
Stans coram infernorum rege Yen-Wan- 
go, supplex ab eo-petivit ut hominem re¬ 
nasci sibi permitteret. Yen-Wangus ei: 


Hominibus, ait, non sunt pili in corpo¬ 
re. Si ergo vis homo devenire, inprimis 
oportet ut pili qui corpus tuum operiunt, 
omnes evellantur. Convenit, respondit 
simius. Yen-Wangus tunc aliquos voca¬ 
vit diabulos ut ei pilos devellerent. At 
vix unum ei vulserant, jam simius dolo¬ 
rem intolerandum inveniebat. Yen-Wan¬ 
gus ei ridens: Sinon potes, dixit, per¬ 
mittere ut unum tibi pilum evellant, 
quomodo tu possis hominem simu¬ 
lare? 

Morale. Homo eo magis homo est 
quo libentius pecuniam relinquit, simii 
pilis significatam. Hominum est qui non 
affectant se observari, censere dumta¬ 
xat sapecas rem utilem esse, non susti¬ 
nentes vel unam impendere. 

Josephus Bonet, C. M. P. 

EI «irio y 1« golondrlna. - I. 

En cierta ocasibn asi acus6 el mirio a 
la golondrina: Cada afto pongo en un 
drbol alto mi nido tejido con pajas, con 
hierbas y crines de caballo bastante c6- 
nioda y decorosamente. Con mis canta¬ 
res soy agradable al viajero, a los habi¬ 
tantes de la ciudad y de las granjas. 
Mas tfi haces el tuyo con barro en luga- 
res oscuros y, volando desenfrenada- 
mente, cantas sin armonia y Io llenas to- 
do de estr^pito. Entonces responde la 
otra: [Oh, cudn insensata eres! Al apun- 
tar la primavera todos esperan mi vuel- 
ta, traigo la alegria, acostumbro a vol- 
ver al nido antiguo y me gusta contem¬ 
plar a los huSspedes conocidos. No hago 
dario a los frutos. Io que para ti es una 
costumbre; m£s, soy titil a la mies devo¬ 
rando los animalitos malos. El consejo 
de Dios quiso que toda clase de volati¬ 
les fuesen siempre gratos y utilisimos. 

Vicentius Paris, C. M P. 

Cervaria 

Compositiones vertendae 


La nodriza y su pequenuclo 

Erase un vicjo badhiler. (i) En su fa¬ 
milia Kabia un dhiquillo (2) alimentado 
por una nodriza. Un dia ese dhiquillo no 
hacia mas que agitarse (3); por mas que 
le entretuviesen (4) no (se) dormia. 

La nodriza, babiendo agotado todos 
los medios (3), dijo al viejo badhiler: De- 
janos (6) un libro! EI badhiler dijo rien- 
dose: No conoces ni la letra i y pides un 
libro? Respondio la nodriza: Ob, es pa¬ 


ra el nino; esta insoportable (7); no se 
duerme. Yo he observado que cuando 
V. torna un libro se duerme enseguida(8); 
si yo doy uno al dhiquitc ^no experimen- 
tara el el mismo efe&o? 

Notulae 

(ij Bacbalaureatus. (2) Pusio, pueru¬ 
lus. (3) Nihil aliud quam se agitabat. 
(4) Pdngase en pasiva; mulcere. (3) Ra¬ 
tio. (6) PraeSlare. (y) Haud ferendus. 
(8) Continuo. 


Telephonon (,) et serpens 

In fortunata maris Atlantei insula (2) 

Nonnullis (3) quandoque e multis animantibus 
Esse humanarum rerum quosdam usus ferunt. 
Nam telepbonon tradiant non simus modo, 
Psittacus atque canis, ex hominum frequentia (4) 
Domibusque exculti, verum etiam milvus, aquila, 
Palumbes et capella, nec deest aper. 

Et ipse serpens (3), ad quandam rem beneficam, 
Auxilium telephoni audet deposcere: 

At illud, ira fervens: Apage! nefario (6) 

Ait; dispereas! abeas in malam crucem! (7). 
Furcifer (8) es semper: ex ore tuo nil nisi 
Dolosum, vafrum, callidum egredi potest. 
Malignum vita, quamvis suadentem bona. 

ROCCI, S. J. 


Notulae 

(1) A vocibus zrfkc. (longe) et cpwvyj 
(■coir); latine adbibe telephonum. (2) Ho¬ 
die «Islas Canarias», de quibus olim plu¬ 
ra commenti sunt poetae. (3) Dativum 
possessionis pendens a v. esse. (4) Trato, 


convivenda. (3) Y aun la misma... (6) In- 
solente. (7) Vete en mala hora. ( 8 ) Pillo, 
truhan. 

Prof. Emmanuel Jov£, C. M. F. 

Moderator 

Thypographla F. Campa Calmat. - Tirreftaa 

